text: 5. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ  ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.Β7/οικ. 4718 της 4/9 Δεκ. 1992 (ΦΕΚ Β΄ 725) Τρόπος είσπραξης και απόδοσης της εισφοράς της παρ.1 του άρθρ. 61 του Νόμ. 2084/92. Έχοντας υπόψη: Τις διατάξεις των παρ. 3 του άρθρ. 61 του Νόμ. 2084/92 (ΦΕΚ 165/τ.Α./92), αποφασίζουμε: 1.Οι υπόχρεοι φορείς της Κοινωνικής Ασφάλισης της παρ. 1 του άρθρ. 61 του Νόμ. 2084/92 αποδίδουν στον Ειδικό Λογαριασμό Αλληλεγγύης Φορέων Κοινωνικής Ασφάλισης (Λ.Α.Φ.Κ.Α.) που τηρείται στην Τράπεζα της Ελλάδος με αριθ. 250934/7 εφάπαξ εισφορά ίση προς το 10% των κατατεθειμένων στην Τράπεζα της Ελλάδος ή άλλο Πιστωτικό Ίδρυμα διαθεσίμων στις 31.12.91, καθώς επίσης και επί της αξίας των χρεωγράφων τους (μετοχές, ομολογίες, μερίδια αμοιβαίων κεφαλαίων, έντοκα γραμμάτια ομόλογα) κατά την αυτή ημερομηνία. 2.Η εφάπαξ εισφορά προσδιορίζεται με απόφαση του Διοικητικού Συμβουλίου εκάστου Οργανισμού μετά από εισήγηση των αρμοδίων υπηρεσιών που κοινοποιείται στη Γενική Γραμματεία Κοιν. Ασφαλίσεων και κατατίθεται στον προαναφερόμενο λογαριασμό το αργότερο μέχρι 15.12.92, αφού προηγούμενα εγγραφεί σχετική πίστωση στον προϋπολογισμό του οικείου φορέα. «3.Η αξία των μετοχών των ομολογιών και των μεριδίων Αμοιβαίων Κεφαλαίων υπολογίζεται με βάση την χρηματιστηριακή τιμή αυτών κατά την 31.12.1991, των δε εντόκων γραμματίων και ομολόγων με βάση την τιμή αγοράς των εν λόγω τίτλων». Η παρ. 3 αντικαταστάθηκε ως άνω από την παρ. 1 της Β/7/οικ.5057/28-31 Δεκ. 1992 (ΦΕΚ Β΄ 297) απόφ. Υπ. Υγείας, Πρόνοιας, και Κοινων. Ασφαλίσεων. 15Β.ΑΑ.β.4-5 Ασφαλιστικές Διατάξεις Γενικά 215 6. ΑΠΟΦΑΣΗ ΥΠΟΥΡΓΟΥ,  ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝ. ΑΣΦΑΛΙΣΕΩΝ ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ Αριθ. Φ3/ΟΙΚ.4211 της 7/21 Δεκ. 1992 (ΦΕΚ Β΄ 738) Τρόπος είσπραξης και απόδοσης στο Λογαριασμό Αλληλεγγύης Φορέων Κοινωνικής Ασφάλισης (ΛΑΦΚΑ) των Κοινωνικών πόρων του άρθρ. 59 του Νόμ. 2084/92. Με την Α.Π οικ.967/Φ.10150/10-23 Μαρτ. 1993 (ΦΕΚ Β΄ 186), (Διόρθ. Σφαλμ. στο ΦΕΚ Β΄ 288/27-4-1993, απόφ. Υπ. Υγ. Πρόν. και Κοινων. Ασφ,. τόμ. 35 σελ. 38,166, δημιουργήθηκε Εθνικό Γενικό Μητρώο Ασφαλισμένων. 